**№10 ортаңғы тобының ұйымдастырылған оқу қызметінің технологиялық картасы**

**Тәрбиешінің тегі, аты, әкесінің аты**: Кайыркубенова Ж.А

**Білім беру саласы:** «Коммуникация»

**Бөлімдері:** Драма, Көркем әдебиет.

**Тақырыбы**: «Сандықшадағы ертегілер»

**Мақсаты:** Сандықшадағы еретегілерді естеріне түсіру. Ертегіні сахналау барысында кейіпкерлердің мінез - құлқын жеткізіп, дауысын дұрыс сала білуге үйрету.

**Міндеттері:**

**Білімділік:** Бағдарлама бойынша сандықшадағы еретегілердің мазмұнын пысықтау, ертегілер жайлы білімдерін кеңейту.

**Дамытушылық:** Балалардың әртістік қабілеттерін, сөйлеу мәдениеттерін дамыту.

**Тәрбиелік:** Ертегіге деген сүйіспеншілікке, бір-бірін сыйлауға, тату болуға, қолындағысын бөлісіп жеуге, әділдікке тәрбиелеу.

**Сөздік жұмыс:** үзіп алады, бөлік.

**Үштілділік компонент:** алма – яблоко - aplle , қоян – заяц - hаre, аю – медведь – bear, қарға-ворона-crow.

**Алдын-ала жүргізілген жұмыс:** Ертегіні балаларға оқып беру, мазмұндату, алманы, алжапқыш театрын жасау.

**Әдіс - тәсілдер:** тосын сый, тапсырмалар, сұрақ-жауап, сергіту сәті, театрландырылған іс-әрекет, мадақтау.

**Керекті құрал - жабдықтар:** мультимедиялық проектор, атрибуттар, сандық, электронды ойын, сөйлейтін кітапша, алжапқыш театры, құтжол (ит).

|  |  |  |
| --- | --- | --- |
| **Қызмет**  **кезеңдері** | **Тәрбиешінің қызметі** | **Балалардың қызметі** |
| **Мотивация-**  **лық-**  **қозғаушылық** | Балалар бізге көптеген қонақтар келіп қалыпты. Амандасып алайық.Үш тілде амандасады.  Экраннан Құтжолдың күзетшіден жөн сұрап тұрғаны көрсетіледі.  Музыка әуенімен ертегілер елінен қонаққа Құтжол (ит) келеді. Қолында сиқырлы сандықшасы бар. Балалармен амандасып, ертегілер елінен келгенін айтады. Сиқырлы сандықшаны ертегіші әжей беріп жібергенін айтады. | Қонақтармен үш тілде амандасады.  Қызығушылық таңытады.  Құтжолмен амандасады. |
| **Ұйымдастырушылық -**  **іздеушілік** | Сиқырлы сандықшада не бар екен, ертегіші әжей бізге қандай ертегілер беріп жіберді екен, білгілерің келе ме?  Сандықшаны ашқанда ішінен шар шығады.  Шарда хат тұрады. Хатты алып оқиды.  Сәлеметсіңдер ме балақайлар? Мен сендерге сұрақ қойғым келіп тұр.Сұрағыма жауап беріңдер.  -Қандай ертегілерді білесіңдер?  -Балалар, ертегілер қалай басталады?  -Ертегіні сүйіп тыңдайсындар ма? Балаларды мадақтайды.  **2.**Сандықшаны ашқанда бір ертегінің суреті шығады. Қай ертегі екенін сұрап,электронды ойын ойнатады. «Үйшікке келген жануарларды ретімен қой» тетікті басу арқылы сол ертегінің кейіпкерлерін ретімен қойғызады.  Сергіту сәтін ұйымдастырады.  Алма баққа барайық, Алма теріп алайық. Ең үлкенін тәттісін. Досымызға сыйлайық!  Алма баққа барайық, Алма теріп алайық. Ең үлкенін тәттісін. Қонақтарға сыйлайық!  **3.**Сандықшадан сөйлейтін кітапша шығады. «Ертегіні жалғастыр» ойынын ойнайды.  Шарты: сөйлейтін кітаптан ертегіні бастап тыңдайды, сөйлейтін кітап тоқтаған да бір бала тұрып ертегіні ары қарай жалғастырып айтады. Ойын осылай жалғасады.  **4.**Сандықшадан «Алжапқыш» теарты шығады. Төрт алжапқыш екен. Төрт кейіпкерді мына сиқырлы жұлдызша арқылы таңдап алайық. Кімнің қолына жұлдызша тисе сол бала ертегі кейіпкеріне айналады. Алжапқыштағы кейіпкерлерге қарап отырып қай ертегі екенін айтқызады.  Сөздік жұмыс жүргізеді. (үзіп алады, бөлік)  **Үштілділік компонент:** алма – яблоко - aplle , қоян – заяц - hаre, аю – медведь – bear, қарға-ворона-crow сөздерін айтқызады**.**  Алжапқыш театры арқылы «Алма» ертегісін драмалап көрсетеміз. | Сиқырлы сандықшаға таңдана қарап отырады.  Сұрақтарға жауап береді.  Қай ертегі екенін айтып,  электронды ойын ойнайды: «Үйшікке келген жануарларды ретімен қой» тетікті басу арқылы сол ертегінің кейіпкерлерін ретімен қояды.  Сергіту сәтін музыка әуенімен қимыл қозғалыс арқылы жасайды.  Балалар қай ертегі екенін айтып, ертегіні жалғастырады.  Жұлдызшаға таңдана қарайды. Қолына жұлдызша тиген балалар ортаға шығып алжапқышты тағады. Алжапқыштағы кейіпкерлерге қарап отырып қай ертегі екенін айтады.  **Үштілділік компонент:** алма алма – яблоко - aplle , қоян – заяц - hаre, аю – медведь – bear, қарға – ворона – crow сөздерін қайталап айтады**.**  «Алма» ертегісін алжапқыш театры арқылы драмалап көрсетеді. |
| **Рефлексивтік-**  **түзетушілік** | Бекіту сұрақтарын қояды.  -Қандай ертегіні тамашаладық?  -Қандай кейіпкерлер ойнады?  -Сендерге қай кейіпкер ұнады?  -Балалар бүгін қандай ертегілерді есімізге түсірдік?  Құтжол балаларға рахмет айтады. Естелікке сандықты тастап кетеді.  Қонақтармен үш тілде қоштастырады. | Сұрақтарға жауап береді.  Сандықты естелікке алып ризашылықтарын білдіреді.  Қонақтармен үш тілде қоштасады. |

**Күтілетін нәтиже:**

**Нені біледі:**

Сандықшадағы ертегілерді атауды, ертегілердің мазмұнын айтуды.

**Қандай түсініктерді игерді:**

Қолындағысын бөлісіп жеуді, бір-бірін сыйлауды, тату болуды, әділдікті және сұраққа дұрыс жауап беруді.

**Меңгерген дағдылары мен іскерліктері**

Ертегіні сахналауды, кейіпкерлердің сөз мәнерін қимыл қозғалыстарын ойнап келтіруді.